ANC ‘sal Moses Mabhida-stadion vandag volpak’ | Maroela Media
Die ANC se voorsitter in KwaZulu-Natal het Saterdagoggend voorspel dat die Moses Mabhida-stadion in Durban teen laatoggend volgepak sal wees met lojale ANC-ondersteuners wat gretig is om die regerende party se verkiesingsmanifes te hoor.
“ANC-lede sal die Moses Mabhida-stadion volmaak. Teen 10:00 sal dit volgepak wees met gedissiplineerde lede van die ANC,” het Sihle Zikalala net voor 07:00 by die stadion gesê.
Hy het gesê die stadion, wat ŉ kapasiteit van 56 000 het maar vergroot kan word tot 85 000, sal só vol wees dat pres. Cyril Ramaphosa waarskynlik die skares wat oorvloei na buite ook dáár sal moet toespreek.
Ramaphosa en ander senior ANC-lede deurkruis KwaZulu-Natal sedert verlede naweek om ondersteuning te werf vir die bekendstelling van die party se verkiesingsmanifes en stemme te werf vir die komende verkiesing. Die manifes sal die regerende party se beleidsrigting uiteensit vir die volgende vyf jaar.
ANC-ondersteuners in ‘n vrolike luim by die Moses Mabhida-stadion. Foto: Twitter via @DrZweliMkhize
Zikalala het gesê die manifes sal antwoorde gee op “sleuteluitdagings” wat die land in die gesig staar, wat werkloosheid, swak ekonomiese groei en die bou van ŉ bekwame staat insluit.
Ramaphosa het Vrydagaand by ŉ ANC-geldinsamelingsete aan gaste gesê die manifes van 10 000 woorde bou op die werk wat oor die afgelope 25 jaar gedoen is en “behou die momentum” van 2018.
Ramaphosa is in Desember 2017 tot president van die ANC verkies en in Februarie 2018 as president van die land ingesweer nadat Jacob Zuma bedank het.
“Ons manifes is ŉ samehangende en omvattende plan vir ŉ beter lewe vir almal, wat oplossings bied vir die hardnekkige werklikheid van werkloosheid, armoede en ongelykheid. Die manifes word gelei deur die Nasionale Ontwikkelingsplan en die lewenservaring van ons mense,” het Ramaphosa gesê.
Oudpres. Zuma is steeds uiters gewild in KwaZulu-Natal, waar hy woon, en sommige kenners het voorheen vrese uitgespreek dat sy ondersteuners moontlik kan probeer om die geleentheid te ontwrig. Ramaphosa is egter die afgelope week by al sy besoeke met ope arms verwelkom.
ANC-ondersteuners sing en dans terwyl hulle wag vir die verrigtinge om te begin. Foto: Twitter via @TshwaneANC
Die bekendstelling van die ANC-verkiesingsmanifes by die Moses Mabhida-stadion. Foto: Twitter via @DrZweliMkhize
Die skare stroom die stadion binne. Foto: Twitter via @TshwaneANC
Al werk wat hulle in die laaste twintig jaar gedoen het was afbreek werk
As die derduisende wat landwyd aangery is met n T hemp en kospakkie as beloning en veplig is om te gaan weggevat word sal daar nie eers 10000 wees nie
So word daar weer lugkastele aan die breinlose massas verkoop…
Wie gaan vir wie lieg sal ook niks by leer lee beloftes jaar na jaar haha
GR · 2 maande gelede
Kom ons kyk hoe lyk dit as hulle daar weg gaan
Het iemand nie dalk n trok vol Okapi’s en papsakke nie.
Watter momentum van laas jaar.die momentum waarmee ons land armer raak of agteruit gaan. Wat n grap
Ek sê mos, elke jaar dieselfde beloftes en regtig tydmors van dieselfde snaar wat net een deuntjie jaar in en jaar uit tokkel en tokkel. Het almal gedink daar gaan duisende T hemde en kospakkies wees? Ha….ha…..diegene wat verstand het gaan beslis nie heeldag in die skroeiende son sit en na snert luister nie!
Bleek · 2 maande gelede
Ek sal dit ongelukkig nie kan bywoon nie weens braai verpligtinge.
Wonder hoe gaan die plek lyk na die tyd
… en die SABC behoort net aan die ANC vir begrafnisse, stories en politieke dagdrome. Die president is ‘n permanemte selfie wat praat en praat en praat en Zuma gaan nou sing en sing en sing en ons land is onder konstruksie, konstruksie, konstruksie… Baai, baai, baai…
Ja ne !! So word ons hard verdiende geld gemors,almal van ons aanvaar die dinge net,ai ek is teleurgesteld in myself en om te erken dat ek my land verkoop aan kommunisme omrede ons te bang en te slap is om die dinge te stop. Ek dink bloedrivier is n ouvrou storie want vandag se Afrikaners is nie die geskiedenis van ons voorouers werd nie. Ons moes maar onder die engelse bewind gebly het!!!!!
Ummmm sien ek reg of is daar geen blankes op enige van die fotos …dis dan seker n rasistiese party of wat ! ? !
‘n Nuusberig gehoor van die string beloftus wat die president gemaak het. Nou maar waarom wil hulle dit nou na die verkiesing maak?. Hulle het mos al jare kans gehad om dit te doen wat hulle nou belowe . Kan kiesers nie ‘n bietjie verstand (as daar is) gebruik nie?
KFC is koning. Wie betaal daarvoor? Raai raai wie
Nie n wit gesig nie want ons vertrou nie die anc nie. Belowe net,mos al baie tyd gehad om iets aan die beloftes te doen maar breek en brand net ek sien niks positief om vir die anc te stem nie